Константин Величков
Първи май

chitanka.info

Първи май, първи май!

Агънцето блее,

славей птица пее,

слънцето сияй.

Първи май, първи май!

Празник на цветята,

всекиму душата

трябва да обай.

Първи май, първи май!

Хайде на полето

с радост на сърцето,

вкъщи се не май.

Първи май, първи май!

Клоне наберете,

с китки се кичете,

кой какви желай.

Първи май, първи май!

По поле зелено

със лице засмено

всеки да играй!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.